Det ble avholdt styremøter nr. 01-14 i Momarken-selskapene 30-01 på selskapets kontor. Samtlige styremedlemmer var til stede. Fra administrasjonen deltok daglig leder.

Driftsselskapet.

Referatet ble enstemmig godkjent uten merknader.

Administrasjonens orientering.

Det ble orientert om følgende saker:

\*Omsetningsrapport pr uke 4.

\*Kommende forhandlingsmøte om oppsigelsessak.

\*Søknad fra Kala om bidrag til grusing – vi gir en foreløpig tilbakemelding om at vi kommer tilbake til saken når våre budsjettrammer 2014 er avklart.

\*Unionskampen. Planleggingsmøte avholdt tidligere på dagen med deltakelse fra NR og DNT. I anledning 200 års jubileet for Unionsinngåelsen med Sverige vil det Aggershusiske Ridende Jægerkorps sette sitt preg på denne dagen på Momarken. Fredag planlegges en «Husker du»-kveld i Karjolen med kjente kusker/trenere som kommenterer tankene før, under og etter «drømmeløpet» som vises på storskjerm.

\*Økonomirapport for Norsk Hestesport pr. nov.

\*Kjell Danielsen, som ble ansatt som vikar for Sven Mørk 1-11-13, blir etter 3 måneders prøvetid fast ansatt i baneavdelingen fra 1-02-14.

\*Årsberetningen som er under utarbeidelse.

Orienteringen med kommentarer ble tatt til etterretning.

Regnskapsrapport pr nov. 2013.

Rapporten med kommentarer var utsendt medio des. 2013 og er siste rapport før årsavslutningen.

Rapporten med kommentarer ble tatt til etterretning.

Andre referatsaker.

Styreleder refererte fra ekstraordinært møte Rådet for NR 22-01. Kopi av brevet som ble overlevert NR’s styreleder med en anmodning om ny behandling av budsjett ble utdelt. Nytt styremøte NR vil finne sted 18-02.

Ole Jonny Hansen refererte fra møte på Kala vedrørende årets totostevne.

Grovbudsjett 2014.

Vi kjenner ikke de endelige rammene for budsjett 2014 – jfr sak nr. 4. Administrasjonen hadde utarbeidet et grovbudsjett med mulige kostnadsreduksjoner og inntektsøkninger. Daglig leder informerte om at flere av kostnadsreduksjonene er iverksatt. Også leieinntektsøkninger på rundt ¼ mill. er sikret.

Styret la noen føringer for det videre budsjettarbeid:

* Budsjett for begge selskapene må sees i sammenheng og behandles samtidig.
* Budsjett for markedsføring bør i størst mulig grad unngå beskjæringer.
* Administrasjonen bes om å utarbeide en konsekvensanalyse ved organisatoriske endringer.

Eventuelt.

Administrasjonen ble bedt om å se på forbud mot parkering inntil gjerdet mot nord ved den nye gjestestallen.

En av de ledende trenerene i landet har uttalt seg svært positivt om svingene på Momarken.